**ΟΡΟΛΟΓΙΑ ΕΚΔΗΛΩΣΕΩΝ ΣΥΝΕΔΡΙΑΚΟΥ ΤΟΥΡΙΣΜΟΥ**

**Συνέδρια** Είναι η συνάντηση ατόμων με κοινά ενδιαφέροντα και ιδιότητα με σκοπό τη συζήτηση και ανάπτυξη κοινού θέματος και την πιθανή λήψη αποφάσεων. Η θεματολογία του συνεδρίου καθορίζεται σε γενικές γραμμές απο την κοινή ιδιότητα κάτω απο την οποία συνέρχονται οι συμμετέχοντες. Μπορεί αν αφορά την επιστήμη, την πολιτική, την τεχνολογία, το εμπόριο, η απλώς την ανταλλαγή απόψεων απο ανθρώπους που η μοναδική ευκαιρία να μαζευτούν όλοι μαζί είναι το συνέδριο.

Τα συνέδρια διακρίνονται σε κυρίως συνέδρια, τα οποία απασχολούν και τον μεγαλύτερο αριθμό των συνέδρων και απο άλλα μικρά συνεδριακά τμήματα τα οποία είναι γνωστά σαν συνεδριάσεις επιτρόπων του συνεδρίου.

**Convention** Οι ανοιχτές συναντήσεις μεταξύ μελών διεθνών οργανισμών. Κατά τη λήξη τους, συνήθως ανακοινώνονται οι ημερομηνίες και ο προορισμός διεξαγωγής των επομένων.

**Association** Ένας μη κυβερνητικός , διεθνής οργανισμός που λειτουργεί ως φορεάς εκπροσώπησης ατόμων με κοινά ερευνητικά ενδιαφέροντα, πχ. παγκόσμιος οργανισμός εμπορίου. Συνήθως αριθμούν εκατοντάδες χιλιάδες μέλη που επικοινωνούν μεταξύ τους μέσα απο ειδικές περιοδικές εκδόσεις και καθιερωμένες συναντήσεις.

**Cut-off date** Η καταλυτική ημερομηνία για την οριστική κράτηση ή ακύρωση μιας συνεδριακής αίθουσας.

**Work shops** Αποτελεί μέθοδο εκπαιδευτικής διαδικασίας που επιτρέπει την εμπεριστατωμένη μελέτη κάποιου συγκεκριμένου θέματος. Αφορά συνήθως μεγέθη 15 έως 30 ατόμων που συγκεντρώνονται με σκοπό την επίλυση κάποιου προβλήματος μέσα απο ανταλλαγή απόψεων και συζητήσεων.

**Meetings** Αφορά συναντήσεις ενδοεπιχειρησιακού χαρακτήρα και μόνο, οι οποίες δεν έχουν συνεδριακό χαρακτήρα. Αποτελούν τις λεγόμενες επιχειρησιακές ή εταιρικές συναντήσεις.

**Ημερίδες** Είναι συναντήσεις πανηγυρικού χαρακτήρα που διαρκούν μια μέρα και περιλαμβάνουν διάφορες διαλέξεις καθώς και χαιρετιστήριες ομιλίες. Συνήθως αφορούν επετείους του φορέα που τις πραγματοποιεί.

**Διασκέψεις (conference) – συνδιασκέψεις** Οι όροι αυτοί είναι συνώνυμοι μεταξύ τους και χρησιμοποιούνται για να περιγράψουν ένα συνέδριο όταν αυτό περιλαμβάνει συζητήσεις σε μεγαλύτερη διάρκεια και απαιτεί ενεργό συμμετοχή των συμμετεχόντων σε αυτό.

**Συσκέψεις** Συναντήσεις λίγων ατόμων και έχουν συνεδριακό χαρακτήρα και ειναι γνωστή ως συσκέψεις στρογγυλής τράπεζας. Με τον τρόπο αυτό τα άτομα συμμετέχουν ισότιμα στην συζήτηση καθώς και στην λήψη αποφάσεων πάντα όμως κάτω απο την καθοδήγηση ενός προέδρου.

**Name badges** Είναι η ειδική κονκάρδα κάθε σύνεδρου η οποία αναγράφει το όνομα του, την ιδιότητα του, την φωτογραφία του, ένα αύξοντα αριθμό και την οποία προμηθεύεται πριν απο την έναρξη στην είσοδο του συνεδρίου